สังคมข่าวหุ้น
*ตลาดหุ้นไทยปรับฐาน ดัชนีปรับลงมาเพียง 10 จุด และยังยืนเหนือ 1,700 จุด ได้ ถือว่าส่งผลดีด้านจิตวิทยากับนักลงทุน ส่วนนักลงทุนต่างชาติกลับมาขายสุทธิกว่า 1.7 พันล้านบาท หลังจากซื้อสุทธิมา 2 วันทำการติดต่อกัน ขณะที่นักวิเคราะห์มองว่า ตลอดเกือบ 2 เดือนที่เหลือของปีนี้ อย่าไปหวังกับแรงซื้อฟันด์โฟลว์ แต่ไปลุ้นกับแรงซื้อกองทุน LTF และ RMF ดีกว่า
10 พ.ย. 2560

คาเฟอีน
*ตลาดหุ้นไทยปรับฐาน ดัชนีปรับลงมาเพียง 10 จุด และยังยืนเหนือ 1,700 จุด ได้ ถือว่าส่งผลดีด้านจิตวิทยากับนักลงทุน ส่วนนักลงทุนต่างชาติกลับมาขายสุทธิกว่า 1.7 พันล้านบาท หลังจากซื้อสุทธิมา 2 วันทำการติดต่อกัน ขณะที่นักวิเคราะห์มองว่า ตลอดเกือบ 2 เดือนที่เหลือของปีนี้ อย่าไปหวังกับแรงซื้อฟันด์โฟลว์ แต่ไปลุ้นกับแรงซื้อกองทุน LTF และ RMF ดีกว่า
*หุ้น SAWAD วานนี้ปรับลงอีก เท่ากับว่า  3 วันที่ผ่านมา ปรับลง 2 วัน และราคาไม่เปลี่ยนแปลง 1 วัน ท่ามกลางข่าวที่ว่าถูกนักลงทุนที่ซื้อขายแบบ “บล็อกเทรด” ขายหุ้นทิ้งออกมา หลังราคาปรับขึ้นมาเยอะและมีกำไร อัพไซด์เริ่มจำกัด แต่ไม่ได้เกี่ยวกับพื้นฐานของบริษัทเลย เพราะ SAWAD เองนั้น ยังมีข่าวดีว่าจะเข้าคำนวณดัชนี SET50 รอบครึ่งปีแรก 2561 แน่นอน ขณะเดียวกันยังได้เข้ากระดานหลักของ MSCI1 และจะได้ปรับเพิ่มน้ำหนักลงทุนด้วย
*อาทิตย์ นันทวิทยา ซีอีโอ แบงก์ไทยพาณิชย์ น่าจะเริ่มสบายใจไปอีกเปลาะสำหรับการแก้ปัญหาหุ้น PACE และเห็นว่า ทั้งหมดน่าจะแล้วเสร็จในช่วงเดือนมกราคม 2561 ส่วนฝั่งนักวิเคราะห์ดีดลูกคิดทันที ปรับคำแนะนำเป็น “ซื้อ” สำหรับหุ้น SCB โดยมองว่าปัญหา PACE ไม่น่าจะเป็นแรงกดดันราคาหุ้นแล้ว ส่วนปัญหาของวินด์ เอ็นเนอยี่ฯ หรือ WEH ที่ SCB เป็นเจ้าหนี้รายใหญ่ ก็ไม่น่าจะมีอะไร หรือหากจะมีก็น่าจะเป็นเรื่องค่าใช้จ่ายเรื่อง “ทรานส์ฟอร์มเมชั่น” และตั้งสำรองตาม IFRS9 เท่านั้น
*วันนี้หุ้น บมจ.ริช สปอร์ต หรือ RSP เข้าซื้อขายในตลาดหุ้นเป็นวันแรก ด้วยราคาไอพีโอ 5.80 บาท ข่าวว่ารอบนี้บรรดาเสี่ยๆ พอร์ตระดับพันล้าน หมื่นล้าน ได้รับการจัดสรรกันถ้วนหน้า แถมเป็นราคาแบบ PIPO ซะด้วย แต่ก็มีข่าวออกมาอีกว่า ราคาเปิดตลาดวันนี้อาจจะเหนือ IPO (5.80 บาท) มา 2 บาท หรืออาจมากกว่านั้นเล็กน้อย สำหรับ RSP สำหรับหุ้น RSP มี บล.ฟินันเซีย ไซรัส เป็นที่ปรึกษาทางการเงิน จึงการันตีได้ในเรื่องราคา
*กรุงเทพประกันชีวิต หรือ BLA แทบไม่เหลือสภาพเลย แจ้งผลประกอบการออกมาขาดทุนกว่า 260 ล้านบาท ต่างจากไตรมาส 3/59 ที่มีกำไรสุทธิ 611 ล้านบาท ส่งผลให้ในช่วง 9 เดือนแรกของปีนี้มีกำไรเพียง 1,887 ล้านบาท ส่วนปีก่อนหน้ามีกำไร 3,115 ล้านบาท สาเหตุมาจาก ผลกระทบจากการลดลงของอัตราคิดลด หรือ Discount rate ซึ่งทำให้บริษัทมีภาระต้องตั้งเงินสำรองพิเศษ (LAT Reserve) เพิ่มขึ้น จำนวนถึง 1,685 ล้านบาท ในขณะที่ในไตรมาส 3 ปี 2559 บริษัทบันทึก LAT Reserve จานวน 824 ล้านบาท
*ตลาดหลักทรัพย์ เอ็ม เอ ไอ (mai) ร่วมกับหลักสูตร BrandKU มหาวิทยาลัยเกษตรศาสตร์ ธนาคารไทยพาณิชย์ (SCB) และนิตยสาร BrandAge จัดงานสัมมนา “Growth Strategies:How to DRIVE Your business through Global Trend” จับกระแส Global Trends ปลดล็อกกับดักธุรกิจ ในวันที่ 1 ธ.ค. 60 เวลา 13.00 – 18.00 น. ณ ตลาดหลักทรัพย์แห่งประเทศไทย และงานนี้เป็นครั้งแรกในประเทศไทยที่ได้รับเกียรติจาก Professor from Harvard University, Mark Esposito, Ph.D. ผู้ที่ได้รับเลือกเป็น 1 ใน 30 อันดับนักคิดทางธุรกิจผู้ทรงอิทธิพล จากการจัดอันดับของ Thinkers 50 Radar และได้รับการยอมรับจาก World Economic Forum ว่า เป็นผู้เชี่ยวชาญระดับโลก มาร่วมให้ข้อมูล
*บมจ.ร่มโพธิ์ พร็อพเพอร์ตี้ (TITLE) ที่เพิ่งเข้าเทรด มีข่าวออกมาผลประกอบการไตรมาส 3/60  น่าจะออกมาสวยงาม ขณะที่ราคาหุ้นวานนี้ ลดลง 0.18 บาท ปิดที่ 4.16%